ჩამურლუ (ქემალფაშის რაიონი)

ჩამურლუ () — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 93 კილომეტრში, ხოლო რაიონის ცენტრ ქემალფაშიდან 5 კილომეტრში. 2020 წლის მონაცემებით სოფელში 321 ადამიანი ცხოვრობს.

სოფლის ძველი ისტორიული, ქართული სახელწოდებაა ჭანჭახუნა.

ისტორია

სოფელ ჩამურლუს ძველი სახელწოდებაა ჭანჭახუნა ან ჭანჭახონა.İrfan Aleksiva - İsmail Bucaklişi, Svacoxo - Laz Yer Adları Sözlüğü, İstanbul, 2009, s. 198, ISBN  978-605-89094-0-3 ჭანჭახუნა ან ჭანჭახონა წარმოდგება ქართული სიტყვიდან „ჭანჭახი“ (ლაზურად: ჭაჭახი), რაც ნიშნავს ტალახს ან ჭაობს და აქედან გამომდინარე სახელწოდება აღნიშნავს ჭაობიან ადგილს."ჭანჭახი" - A Comprehensive Georgian-English Dictionary, Londra, 2006, 2 cilt  ISBN 0-9535878-3-5

სოფელი ჭანჭახუნა/ჭანჭახონა მდებარეობს ლაზეთის რეგიონში, რომელიც ანტიკურ პერიოდში კოლხეთის სამეფოს საზღვრებში შედიოდა. ოსმალებმა, ტრაპიზონის იმპერიას განადგურების შემდეგ 1461 წელს, ეს რეგიონი სრულად დაიპყრეს 1547 წელს.,,კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7

ჭანჭახუნა/ჭანჭახონა, 1928 წლის ოსმალურ სოფლების სიაში ასევე მოხსენიებულია როგორც ჭამურლუ (چامورلی). ამ პერიოდში სოფელი შედიოდა რიზეს პროვინციის ხოფის რაიონის ქემალფაშის თემში.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 622. 1935 წლის საყოველთაო აღწერის დროს ჭამურლუ იმავე ადმინისტრაციულ პოზიციას ინარჩუნებდა ჩორუჰის პროვინციაში, რომელიც შეიქმნა ართვინისა და რიზეს პროვინციების გაერთიანებით. ამ პერიოდში სოფლის მოსახლეობა შეადგენდა 151 ადამიანს. 1965 წლის საყოველთაო აღწერის დროს ჩამურლუს სოფელში ცხოვრობდა 374 ადამიანი, რომელთაგან 102 ადამიანმა იცოდა წერა-კითხვა.1965 Genel Nüfus Sayımı, Ankara, 1968, s. 88.

ჩამურლუ, რომელიც ადრე ხოფის რაიონს ექვემდებარებოდა, 2017 წელს გამოცემული განკარგულების საფუძველზე ქემალფაშის რაიონის შექმნის შემდეგ გადავიდა ქემალფაშის დაქვემდებარებაში.

სქოლიო

კატეგორია:ქემალფაშის რაიონის სოფლები